આપને જણાવી દઈએ કે, શાહબાનો કેસમાં પૂર્વ પીએમ રાજીવ ગાંધી મુસ્લિમ કટ્ટરપંથીઓ સામે જૂકી ગયા હતાં. શાહબાનો મધ્યપ્રદેશના ઈન્દોરની રહેવાસી હતી. તેના પતિએ જ્યારે તેને તલાક આપ્યા ત્યારે શાહબાનોની ઉંમર 62 વર્ષ હતી. પોતાના પાંચ બાળકો સાથે પતિથી અલગ થયેલી શાહબાનો પાસે આવકનું કોઈ સાધન ન હતું. જેથી તેણે ભરણ પોષણની માગ કરી હતી. અદાલતે શાહબાનોની તરફેણમાં ચુકાદો આપ્યો હતો. પરંતુ શાહબાનોના પતિએ ચુકાદા સામે સુપ્રીમ કોર્ટમાં અપીલ કરી હતી.